Diari Oficial de la Generalitat Valenciana


Sumari del DOGV 4770, del 08-06-2004 (2004/5570)

RESOLUCIÓ de 13 de maig de 2003, del director del Centre de Desenvolupament Marítim, relativa a l'autorització a la mercantil Explotaciones Marítimas de Levante, la revisió de tarifes en la concessió atorgada per a l'explotació d'una zona nauticoesportiva a la Pobla de Farnals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4770

Data del DOGV
:   08-06-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/5570


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 13 de maig de 2003, del director del Centre de Desenvolupament Marítim, relativa a l'autorització a la mercantil Explotaciones Marítimas de Levante, la revisió de tarifes en la concessió atorgada per a l'explotació d'una zona nauticoesportiva a la Pobla de Farnals. [2004/E5570]
  
Amb data 3 de setembre de 1996, el Govern Valencià va acordar atorgar a la mercantil Explotaciones Marítimas de Levante, SL, l'homologació com a concessionària per a l'explotació del port esportiu de la Pobla de Farnals.
  
Amb data 24 d'abril de 2003, Explotaciones Marítimas de Levante ha sol·licitat la revisió, actualització i aprovació d'unes noves tarifes, així com la substitució de la fórmula polinòmica inclosa en l'estudi de tarifes per la taxa de variació experimentada per l'índex de preus al consum nacional publicada per l'Institut Nacional d'Estadística, com a mitjà per calcular el coeficient de revisió de les tarifes. Es proposa l'índex de preus al consum nacional en lloc de l'autonòmic o del provincial donada la major estabilitat i millor representació de les condicions mitjanes dels preus. Les taxes de variació de l'índex de preus al consum són calculades per l'Institut Nacional d'Estadística.
  
Amb data 12 de maig de 2003, el Servici d'Explotació i Conservació de Ports va informar favorablement sobre les noves tarifes proposades i la substitució de la fórmula polinòmica inclosa en l'estudi de tarifes per la taxa de variació experimentada pel índex de preus al consum nacional publicada per l'Institut Nacional d'Estadística, com a mitjà per calcular el coeficient de revisió de les tarifes.
  
En ús de les atribucions que concedix, al director del Centre de Desenvolupament Marítim de la Generalitat Valenciana, l'article 35 del Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Autoritzar a Explotaciones Marítimas de Levante la revisió i actualització de les tarifes per prestació de servicis que s'han d'aplicar al port esportiu de la Pobla de Farnals, d'acord amb el quadre següent i la substitució de la fórmula polinòmica inclosa en l'estudi de tarifes per la taxa de variació experimentada per l'índex de preus al consum nacional publicada per l'Institut Nacional d'Estadística com a mitjà per calcular el coeficient de revisió de les tarifes, i este és el procediment que cal seguir en revisions de tarifes posteriors per calcular el coeficient de revisió total com:
  
Kt = Kt'/FP · Kt-t' índex de preus al consum
  
on:
  
t' és el temps corresponent a la data d'aprovació de la nova fórmula basada en el índex de preus al consum
  
Kt'/FP és el coeficient de revisió per al temps t', calculat amb la fórmula polinòmica actualment vigent
  
Kt-t'/índex de preus al consum és el coeficient de revisió entre el temps t' i el temps t, calculat com la taxa de variació del índex de preus al consum en el dit període.
  
Esta resolució no esgota la via administrativa i en contra pot interposar-se recurs d'alçada davant del conseller d'Obres Públiques, Urbanisme i Transports, en el termini d'un mes, comptador des de l'endemà de la notificació de la present, sense perjuí de la utilització per l'interessat de qualsevol altre recurs que estime oportú.